Diari Oficial de la Generalitat Valenciana


Sumari del DOGV 9569, del 05-04-2023 (2023/3644)

ACORD de 31 de març de 2023, del Consell, pel qual s'autoritza una transferència de crèdit entre seccions per a la inclusió del projecte d'inversió DI290, «Sistemes informació Administració de justícia», en el nou programa 141.99, MRR. Mecanisme de recuperació i resiliència en Administració de Justícia, de la Conselleria de Justícia, Interior i Administració Pública, per import de 5.000.000 d'euros. Expedient 07.004/23-045.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3644


Data del document
:   31-03-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 31 de març de 2023, del Consell, pel qual s'autoritza una transferència de crèdit entre seccions per a la inclusió del projecte d'inversió DI290, «Sistemes informació Administració de justícia», en el nou programa 141.99, MRR. Mecanisme de recuperació i resiliència en Administració de Justícia, de la Conselleria de Justícia, Interior i Administració Pública, per import de 5.000.000 d'euros. Expedient 07.004/23-045. [2023/3644]  
  
  
Per Acord de la Conferència Sectorial d'Administració de Justícia, en la reunió de 27 de maig de 2022, s'aproven els criteris de distribució i el repartiment resultant per a les comunitats autònomes per al finançament de projectes del crèdit assignats l'any 2022 i l'any 2023 pel Mecanisme de recuperació i resiliència, corresponent a la Comunitat Valenciana 23.924.905 euros, entre els quals figura el projecte 9 de Digitalització de Registres Civils per un import de 5.000.000 d'euros i que serà gestionat per la Conselleria de Justícia, Interior i Administració Pública.  
No obstant això, la quantia prevista, figura inicialment en el pressupost de despeses de 2023, en el capítol 6 del programa pressupostari 121.99, MRR. Transformació i innovació digital, de la Conselleria d'Hisenda i Model Econòmic. Atés que la Conselleria de Justícia, Interior i Administració Pública és qui ha d'executar el projecte 9 «Registre Civil», proposa la transferència del crèdit afecte en el capítol 6 des de la secció 06, «Hisenda i model econòmic», a la secció 07, «Conselleria de Justícia, Interior i Administració Pública», i la creació d'un nou programa pressupostari, 141.99, MRR. Mecanisme de recuperació i resiliència en l'Administració de justícia, centre de despesa 1112, «Projectes tractors de digitalització de l'Administració general de l'Estat», i la inclusió en el capítol 6, «Inversions reals», d'un nou projecte d'inversió DI290, «Sistema informació Administració de justícia», per l'import de 5.000.000 d'euros.  
  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançades pel Mecanisme recuperació i resiliència en el Pla de recuperació, transformació i resiliència i per a la identificació i seguiment d'aquestes, pel Decret llei 6/2021 i instruccions posteriors, en l'àmbit de la Generalitat, s'ha establit una comptabilització diferenciada dels recursos pressupostaris destinats a la seua execució, habilitant-se programes pressupostaris específics, així com orgàniques diferenciades, en un servei 99 denominat Mecanisme de recuperació i resiliència, en cada conselleria o secció pressupostària i centres de despesa codificats amb la identificació, el component i la inversió. La proposta de transferència de crèdits planteja l'habilitació de l'orgànica i programes específics d'acord amb aquestes normes.  
  
A aquest efecte i en virtut del que es disposa en l'article 19 del Decret llei 6/2021, del Consell i en els articles 21 i 23 de la Llei 9/202 de Pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 46.02.27.2371.415.66.5 per import de 5.000.000 euros.  
  
Segon  
Autoritzar la inclusió de l'aplicació pressupostària 81.72.23.3969, adscrita a la Conselleria de Justícia, Interior i Administració Pública, sent el centre de despesa 1112, «Projectes tractors de digitalització de l'Administració General de l'Estat».  
  
Tercer  
Autoritzar la inclusió d'un nou programa pressupostari 141.99, «MRR. Mecanisme de recuperació i resiliència en Administració de justícia», en la nova aplicació pressupostària 07.99.99, amb les fitxes d'informació i detall del pressupost que figuren com a annex.  
  
Quart  
Autoritzar un increment de crèdit en l'aplicació pressupostària 83.74.10.8994.510.54.5 per l'import de 5.000.000 d'euros.  
  
Cinqué  
L'increment de crèdit del punt anterior implica la inclusió d'un nou projecte d'inversió DI290, «Sistema informació Administració de justícia», en el programa 141.99, MRR. Mecanisme de recuperació i resiliència en Administració de justícia, per l'import de 5.000.000 d'euros.  
  
  
Sisé  
A conseqüència de l'import transferit s'inclou en l'FP3 del programa 141.99, les dades relatives a l'aplicació d'ingressos 701.97, «Transferència de l'Estat de l'Administració de justícia. MRR», quedant establits en els termes següents:  
Seté  
A conseqüència de l'import transferit es modifica l'FP3 del programa 121.99, i les dades relatives a l'aplicació d'ingressos 701.97, «Transferència de l'Estat de l'Administració de justícia. MRR», queden establides en els termes següent:  
  
València, 31 de març de 2023  
  
La consellera secretària,  
AITANA MAS MAS